Official Journal L 183 , 14/07/1988 P. 0027 - 0029

Finnish special edition: Chapter 15 Volume 8 P. 0103

Swedish special edition: Chapter 15 Volume 8 P. 0103



Id-Deċiżjoni tal-Kunsill ta' l-24 ta' Ġunju 1988 li tikkonċerna suppliment, dwar il-carbon tetrachloride, għall-Anness IV għall-Konvenzjoni għall-Protezzjoni tar-Rhine mit-Tinġis Kimiku (88/381/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikolu 130 S, tiegħu, Wara li kkunsidra l-proposta tal-Kummissjoni, Wara li kkunsidra l-opinjoni tal-Parlament Ewropew [1], Wara li kkunsidra l-opinjoni tal-Kumitat Ekonomiku u Soċjali [2], Billi, bid-Deċiżjoni 77/586/KEE [3], il-Komunità approvat il-Konvenzjoni għall-Protezzjoni tar-Rhine minn Tinġis Kimiku, hawnhekk iżjed ‘il quddiem imsejħa bħala l-"Konvenzjoni Kimika", u l-Ftehim Addizzjonali għall-Ftehim ifirmat f'Berne fid-29 ta'April 1963 li jikkonċerna l-Kummissjoni Internazzjonali għall-Protezzjoni tar-Rhine mit-Tinġis, hawnhekk iżjed ‘il quddiem imsejħa l-"Kummissjoni Internazzjonali"; Billi, taħt l-Artikolu 5 tal-Konvenzjoni Kimika, il-Kmmissjoni Internazzjonali tipproponi limiti ta' skarikar ta'ċerti sostanzi fl-ilma tal-wiċċ tal-baċin tar-Rhine permezz ta' emendi għall-Anness IV għall-Konvenzjoni Kimika; billi, taħt l-Artikolu 14 tal-Konvenzjoni Kimika, aċċettazzjoni unanima mill-Partijiet Kontraenti hija meħtieġa biex dawk l-emendi jidħlu fis-seħħ; Billi l-Kummissjoni Internazzjonali stabbilixxi limiti għall-carbon tetrachloride fil-forma ta' proposta maħsuba biex tissupplimenta l-Anness IV għall-Konvenzjoni Kimika; Billi d-Direttiva 86/280/KEE [4] timponi limiti għall-iskarikar ta' carbon tetrachloride fl-ambjent akkwatiku tal-Komunità; billi l-limiti huma identiċi għal dawk proposti mill-Kummissjoni Internazzjonali; Billi hu desiderabbli illi l-Komunità, bħala Parti Kontraenti għall-Konvenzjoni Kimika, tadotta l-proposta fuq imsemmija, IDDEĊIDA DAN LI ĠEJ: Artikolu 1 Il-proposta mill-Kummissjoni Internazzjonal għall-Protezzjoni tar-Rhine mit-Tinġis, intiża biex tissupplimenta, in rigward tal-carbon tetrachloride, l-Anness IV għall-Konvenzjoni għall-Protezzjoni tar-Rhine mit-Tinġis Kimiku, hija hawnhekk adottata għan-nom tal-Komunità Ekonomika Ewropea. It-test tal-proposta hu anness ma' din id- Deċiżjoni. Artikolu 2 Il-President tal-Kunsill għandu jinnotifika lill-Gvern tal-Konfederazzjoni Svizzera, skond il-proċeduri stabbiliti mill-Konvenzjoni Kimika, ta' l-adozzjoni tal-proposta msemmija fl-Artikolu 1. Magħmula fil-Lussemburgu, fl-24 ta' Ġunju 1988. F'isem il-Kunsill Il-President M. Bangemann [1] Opinjoni mogħtija fil-15 ta' Ġunju 1988 (s' issa għadha mhix ippubblikata fil-Ġurnal Uffiċjali). [2] ĠU C 356, tal-31.12.1987, p. 68. [3] ĠU L 240, tad-19.9.1977, p. 19. [4] ĠU L 181, ta' l-4.7.1986, p. 16. -------------------------------------------------- Proposta mill-Kummissjoni Internazzjonali għall-Protezzjon tar-Rhine mit-Tinġis Kimiku intiża biex tissupplimenta l-Anness IV għall-Konvenzjoni għall-Protezzjoni tar-Rhine mit-Tinġis Kimiku ffirmata f'Bonn fit-3 ta' Diċembru 1976 IL-KUMMISSJONI INTERNAZZJONALI GĦALL-PROTEZZJONI TAR-RHINE MIT-TINĠIS, Wara li kkunsidrat l-Konvenzjoni għall-protezzjoni tar-Rhine mit-Tinġis Kimiku, iffirmata f'Bonn fit-3 ta' Diċembru 1976, Wara li kkunsidrat b' mod partikolari l-Artikoli 3, 4, 5 u 14 tagħha, TIPPROPONI LILL-PARTIJIET KONTRAENTI GĦALL-KONVENZJONI illi l-Anness IV għall-Konvenzjoni jiġi supplimentat kif ġej in rigward il-carbon tetrachloride: Sustanza jew grupp ta' Sustanzi | Oriġini | Limitu f'temini ta' konċentrazzjoni massima ta' sostanza | Limitu f'termini tal-kwantità ta' sostanza | Terminu ta' żmien għall-iskarikar | Rimarki | 1 | 2 | 3 | 4 | 5 | 6 | Carbon tetracloride | 1.Produzzjoni ta' carbon tetrachloride permezz ta' perchlorination mingħajr ħasil | 1,5 mg kull litru ta' skarikar | 2,5 grammi ta' carbon tetrachloride kull tunnellata tal-kapaċità tal-produzzjoni ta' carbon tetrachloride u ta' perchloroethylene | fl-1 ta' Jannar 1988. | ,,,, | 2.Produzzjoni ta' chloromethanes permezz ta' klorinazzjoni ta' metanu (inkluż l-eletrolisi chlor-alkali bi pressjoni għolja) u mill-metanolu | 1,5 mg kull litru ta' skarikar | 10 grammi ta' carbon tetrachloride kull tunnellata mill-kapaċità totali tal-produzzjoni ta' chloromethanes | fl-1 ta' Jannar 1988. | ,,,, | 3.Konversjoni fi chlorofluorocarbons | | | | | Jekk meħtieġ il-limiti għal setturi oħra industrijali, bħalma huma stabbilimenti li jużaw il-carbon tetrachloride bħala solvent, għandhom jiġu proposti mill-Kummissjoni Internazzjonali aktar tard. Fil-frattemp, il-gvernijiet għandhom jiffisaw standards ta' emissjoni għall-carbon tetrachloride awtonomament skond l-Artikoli 3 u 4 tal-Konvenzjoni. Dawn l-istandards għandhom jieħdu in konsiderazzjoni l-aħjar mezzi tekniċi disponibbli li m'għandhomx ikunu anqas strinġenti mill-eqreb limiti komparati fl-Anness IV. Id-dispożizzjonijiet ta' dan il-paragrafu japplikaw ukoll fejn stabbiliment industrijali jagħmel attivitajiet oħra li għalihom ma hemmx limiti stipulati fit-tabella fuq imsemmija li x' aktarx jipproduċu skarikament ta' carbon tetrachloride. Skond l-Artikoli 14 u 19 tal-Konvenzjoni, dawn id-dispożizzjonijiet għandhom jidħlu fis-seħħ wara li jiġu adottati unanimament mill-Partijiet Kontraenti għall-Konvenzjoni. Il-Partijiet Kontraenti għandhom jinnotifikaw lill-Gvern tal-Konfederazzjoni Svizzera li għandu jwieġeb meta jirċevi n-notifika. --------------------------------------------------